കേരളത്തിലെ ദുരിതാശ്വാസപ്രവർത്തനങ്ങൾക്ക് ടെക്നോളജി ഭീമൻ ആപ്പിൾ കന്പനി ഏഴ് കോടി രൂപ നൽകും . ശനിയാഴ്ച്ചയാണ് ആപ്പിൾ സംഭാവന നൽകുന്ന കാര്യം പ്രഖ്യാപിച്ചത് . ഔദ്യോഗിക വെബ്സൈറ്റിൽ കേരളത്തിലെ ജനങ്ങളെ പിന്തുണച്ച് കെണ്ടുള്ള ബാനറും മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന നൽകാനുള്ള ബട്ടണും ഉൾപ്പെടുത്തിട്ടുണ്ട് . കേരളത്തിലുണ്ടയ ഈ ദുരിതത്തിൽ അതിയായ ദുഃഖം രേഖപ്പെടുത്തുന്നു . സംസ്ഥാനത്ത് നടക്കുന്ന ദുരിതാശ്വാസ പ്രവർത്തനങ്ങൾക്കായി മുഖ്യമന്ത്രിയുടെ ദുരിതാശ്വാസ നിധിയിലേക്ക് 7 കോടി രൂപ സംഭാവന ചെയ്യുകയാണ് . ദുരിതാശ്വാസ ക്യാന്പിൽ കഴിയുന്നവർക്ക് വീടുകൾ നിർമ്മിക്കാനും സ്കൂളുകൾ പുനഃനിർമ്മിക്കാനുമാണ് ഈ തുക . ദുരിതാശ്വാസ നിധിയിലേക്ക് സംഭാവന നൽകുന്നതിനായി ആപ്പ് സ്റ്റോർ , ഐട്യൂൺസ് സ്റ്റോറിലും ഡൊണേഷൻ ബട്ടണുകൾ ചേർത്തിട്ടുണ്ട് . ആപ്പിൾ ഉപഭോക്താക്കൾക്ക് അഞ്ച് ഡോളർ മുതൽ 200 ഡോളർ വരെ ക്രെഡിറ്റ് , ഡെബിറ്റ് കാർഡുകൾ ഉപയോഗിച്ച് മെഴ്സി കോർപ്സിലേക്ക് സംഭാവന ചെയ്യാനുള്ള സൌകര്യവും ഉൾപ്പെടുത്തിയതായി ആപ്പിൾ അറിയിച്ചു .